Sauvetage

De Sauvetage ass e Service vun der Lëtzebuerger Protection Civile. Vun deene 25 Protex-Zenteren am Land hunn 23 e Service de Sauvetage. Hir Aufgab ass grossomodo gesinn den techneschen Aspekt vun der Rettung, ofgesi vum Asaz am Feier, fir dee gréisstendeels d'Pompjeeën zoustänneg sinn.

Miniatur|HTLF mat Sauvetage-Ausrëschtung aus dem Pompjeeszenter Mutfert-Méideng
Dofir hunn déi meescht Zentren (Viraus-)Rëschtween (kuerz och (V)RW) oder Hëllefsleeschtungstankläschween (HTLF). Déi Gefierer sinn z. B. ekipéiert mat:
 engem Spräizer, enger Schéier oder engem Kombi-Geréit
 engem Pedalleschneider
 engem Plasmaschneider
 e puer hydraulesch Zylinderen 
 enger oder e puer Motorseeën
 e puer Geschierkëschten
 engem Stroumaggregat
 engem Kompressor
 e puer Hiefkëssen
 engem grousse Ventilator
 Material fir d'Uelegbekämpfung op der Strooss
 Material fir de Stroosseverkéier ofzesécheren 
 Otemschutzgeschier
 Material fir d'Brandbekämpfung
 Rettungs- an Noutfallmaterial (Spineboard, Noutfallrucksak, AED,...)

Verschidden Asazzenteren hunn ausserdeem e Mannschaftstransporter (MTW), e Geschierwon (GW), e Kommandowon (KDW), en Assatzleedwon (ELW) oder e Kranwon (KW).

De Gros vun de Sauvetageasätz sinn Uelegspueren oder Beem ewechmaachen, Persounen aus accidentéierte Gefierer retten, Leit aus Gebaier huelen oder aus hirer dacks mësslecher Situatioun befreien, souwéi den Ambulancieren hëllefen. D'Sauveteure ginn iwwer e Piipser alarméiert.

 Um Spaweck 
 Presentatioun vum Sauvetage op 112.lu

Kategorie:Pompjeeën
Kategorie:Éischt Hëllef